ΓΡΑΠΤΗ ΕΡΩΤΗΣΗ E-3179/01

υποβολή: Herbert Bsch (PSE) προς την Επιτροπή

(20 Νοεμβρίου 2001)

Θέμα: Έκθεση σχετικά με την χορήγηση κρατικών ενισχύσεων στον τομέα των εγκαταστάσεων με συρματόσχοινα και των χιονοδρομικών αναβατήρων για τη μεταφορά ατόμων

Κατά τη συνεδρίασή της Επιτροπής Αναφορών στις 10 και 11 Απριλίου 2001, εξετάστηκε η αναφορά αριθ. 949/98 του κ. Giorgio Rigo σχετικά με παραχώρηση οικονομικών πλεονεκτημάτων σε επιχειρήσεις που δραστηριοποιούνται στον τομέα των εγκαταστάσεων χιονοδρομικών αναβατήρων καθώς και τους πιθανούς κινδύνους για το περιβάλλον.

Απαντώντας στην αναφορά αυτή τον Αύγουστο και τον Σεπτέμβριο 1999, η Επιτροπή αναφέρεται σε έκθεση για την χορήγηση κρατικών ενισχύσεων στον τομέα των εγκαταστάσεων με συρματόσχοινα και χιονοδρομικών αναβατήρων στα δεκαπέντε κράτη μέλη, πουπήρχε σε αρχική μορφή. Απαντώντας στην ερώτηση που απηύθυνα στην Επιτροπή Αναφορών εάν θα ήταν δυνατό να μην αποσταλεί η εν λόγω έκθεση, ο αρμόδιοςπάλληλος της Επιτροπής με διαβεβαίωσε ότι το έγγραφο αυτό επρόκειτο να μου διαβιβαστεί σε λίγες μέρες. Δυστυχώς όμως, παρά τις επανειλημμένες τηλεφωνικές μου επικοινωνίες, δεν έχω λάβει την έκθεση αυτή.

1. Έχει ήδη ολοκληρωθεί η εν λόγω έκθεση·

2. Τι συμπεράσματα συνάγονται ως προς την χορήγηση κρατικών ενισχύσεων στον τομέα των εγκαταστάσεων με συρματόσχοινα και των χιονοδρομικών αναβατήρων·

3. Αποκαλύφθηκαν στο πλαίσιο των ερευνών σχετικά με την έκθεση αυτή αμφισβητούμενες περιπτώσεις χορήγησης ενισχύσεων· Εάν τούτο έχει συμβεί, για ποιες εγκαταστάσεις με συρματόσχοινα και χιονοδρομικών αναβατήρων πρόκειται και σε ποιο ύψος ανέρχονται οι σχετικές ενισχύσεις·

4. Ποιες κοινότητες ή περιφέρειες χορηγούν επιδοτήσεις για την κατασκευή και τον εκσυγχρονισμό εγκαταστάσεων χιονοδρομικών αναβατήρων· Τι άποψηποστηρίζει σχετικά ο αρμόδιος για θέματα ανταγωνισμού Επίτροπος, κ. Monti;

5. Έχει ήδη λάβει η Επιτροπή μέτρα βάσει των πορισμάτων της έκθεσης αυτής, εάν τούτο έχει συμβεί, και για ποια μέτρα πρόκειται·

6. Θα μπορούσε η Επιτροπή,πό το πρίσμα της μεγαλύτερης διαφάνειας στην οποία στοχεύει η εσωτερική μεταρρύθμιση της Επιτροπής, να μου αποστείλει πάραυτα την έκθεση· Εάν τούτο δεν είναι δυνατό, σε ποιους λόγους οφείλεται·

Απάντηση του κ. Monti εξ ονόματος της Επιτροπής

(8 Φεβρουαρίου 2002)

1. Τα στοιχεία που κοινοποίησαν τα κράτη μέλη, σε απάντηση στην έρευνα της Επιτροπής, παρουσίασαν μία διασκορπισμένη και αποσπασματική εικόνα και, επομένως, δεν κατέστη δυνατόν να συνταχθεί μία όπως θα έπρεπε έκθεση. Κατά συνέπεια, το αρμόδιο Μέλος της Επιτροπής θεώρησε ότι δεν ήταν σκόπιμο να συνεχιστεί το εγχείρημα αυτό.

2. Λόγω του ατελούς χαρακτήρα των κοινοποιηθέντων στοιχείων, δεν είναι δυνατόν να συναχθούν γενικά έγκυρα συμπεράσματα.

3. Οι πληροφορίες που δόθηκαν παρουσίασαν μια διασκορπισμένη και αποσπασματική εικόνα, πράγμα το οποίο δεν επέτρεψε την αποκάλυψη αμφισβητούμενων περιπτώσεων χορήγησης ενισχύσεων.

4. Οι χιονοδρομικές περιφέρειες χορηγούν επιδοτήσεις για την κατασκευή ή τον εκσυγχρονισμό εγκαταστάσεων με συρματόσχοινα και χιονοδρομικών αναβατήρων, αλλά λόγω της κατάστασης που περιγράφεται στο σημείο 2 είναι αδύνατον να έχουμε μια συνολική εικόνα. Βέβαια, η Επιτροπή είναι της γνώμης ότι σε οιαδήποτε χορήγηση επιδοτήσεων πρέπει να τηρούνται οι κανόνες ανταγωνισμού.

5. Λόγω της κατάστασης που περιγράφεται στο σημείο 2, η Επιτροπή δεν μπόρεσε να απαντήσει σε κανένα πόρισμα. Τα μέτρα που λαμβάνονται από την Επιτροπή αφορούν κοινοποιηθείσεςποθέσεις και καταγγελίες πουποβάλλονται στην Επιτροπή.

6. Όπως ελέχθη ήδη, λόγω του ιδιαίτερα ατελούς χαρακτήρα των στοιχείων δεν ήταν δυνατόν να εξαχθούν συμπεράσματα και δεν συντάχθηκε καμία σχετική έκθεση.